Хладни рат је произашао из сукоба Стаљина и америчког председника Харија Трумана око будућности источне Европе за време Потсдамске конференције лета 1945. За време претходних 150 година Русија је претрпела три разорна напада за време Наполеонских ратова и за време Првог и Другог светског рата, па је Стаљинов циљ био да успостави тампон зону од земаља између Немачке и Совјетског Савеза. Труман је оптужио Стаљина да је издао Јалтски споразум. Како је источна Европа била под окупацијом Црвене армије, Стаљин је добијао на времену док је његов пројекат атомске бомбе полако и сигурно напредовао.